 NA RICHARD MUNGUTI KAMATI maalum ya Bunge la Seneti imeamuru pasta Ezekiel Odero na mhubiri Paul Mackenzie kuhojiwa kuhusu makanisa yao na kile wanachokifahamu kuhusu mauaji ya mamia ya watu msituni Shakahola. Pasta Odero wa Kanisa la New Life lililopigwa marufuku na Msajili wa Vyama Agosti 22, 2023, atafika mbele ya kamati hiyo akiandamana na mawakili wake Danstan Omari, Cliff Ombeta na Samson Nyaberi. Pasta Odero anayeendelea kuchunguzwa na maafisa wa polisi kutoka Idara ya Upelelezi wa Makosa ya Jinai (DCI) amelalamika akisema wakuu fulani wa serikali wanataka kumnyang’anya mali ya kanisa lake ambalo liko katika eneo la Mavueni. Hapo pia pamejengwa shule za msingi, sekondari na chuo kikuu, na hoteli za kifahari. Mawakili hao watawasilisha ushahidi wa video zilizochukuliwa katika kanisa hilo la Mavueni. Pasta Mackenzie anazuiliwa katika gereza la Shimo la Tewa akisubiri kufunguliwa mashtaka kuhusiana na mauaji ya watu na kufundisha wafuasi wake itikadi kali zisizoambatana na maadili ya Ukristo. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  